title: 2010/488/Euratom: Sklep Sveta z dne 16. novembra 2009 o odobritvi sklenitve, s strani Komisije, Sporazuma o sodelovanju med Evropsko skupnostjo za atomsko energijo in Vlado Federativne republike Brazilije na področju raziskav fuzijske energije

text:
               15.9.2010

               SL

               Uradni list Evropske unije

               L 242/33

         SKLEP SVETA
   z dne 16. novembra 2009
   o odobritvi sklenitve, s strani Komisije, Sporazuma o sodelovanju med Evropsko skupnostjo za atomsko energijo in Vlado Federativne republike Brazilije na področju raziskav fuzijske energije
   (2010/488/Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju predloga Komisije,
   ob upoštevanju naslednjega:

               (1)

               Komisija se je v skladu z direktivami Sveta z dne 22. julija 2008 pogajala o Sporazumu o sodelovanju med Evropsko skupnostjo za atomsko energijo in Vlado Federativne republike Brazilije na področju raziskav fuzijske energije,

               (2)

               Sklenitev Sporazuma s strani Komisije je treba odobriti –

         SKLENIL:
   Edini člen
   Odobri se sklenitev Sporazuma o sodelovanju med Evropsko skupnostjo za atomsko energijo in Vlado Federativne republike Brazilije na področju raziskav fuzijske energije s strani Komisije, ki deluje za in v imenu Evropske skupnosti za atomsko energijo.
   Besedilo Sporazuma je priloženo temu sklepu.

      V Bruslju, 16. novembra 2009

            Za Svet

            Predsednica

         C. MALMSTRÖM

    ---documentbreak---

               15.9.2010

               SL

               Uradni list Evropske unije

               L 242/34

         SPORAZUM
   o sodelovanju med Evropsko skupnostjo za atomsko energijo in Vlado Federativne republike Brazilije, na področju raziskav fuzijske energije
   EVROPSKA SKUPNOST ZA ATOMSKO ENERGIJO (Euratom),
   in
   VLADA FEDERATIVNE REPUBLIKE BRAZILIJE,
   (v nadaljnjem besedilu: pogodbenici),
   KER se v Sporazumu o znanstvenem in tehnološkem sodelovanju med Evropsko skupnostjo in Vlado Federativne republike Brazilije, podpisanem 19. januarja 2004, pogodbenici zavezujeta k spodbujanju sodelovanja na področju raziskav in dejavnosti tehnološkega razvoja;
   Z ŽELJO nadalje spodbujati razvoj fuzijske energije kot potencialno okoljsko sprejemljivega, ekonomsko konkurenčnega in praktično neomejenega vira energije,
   STA SE DOGOVORILI NASLEDNJE:
   Člen 1
   Cilj
   Cilj tega sporazuma je okrepiti sodelovanje med pogodbenicama na področjih, ki jih zajemajo njuni zadevni programi za fuzijo, na podlagi obojestranske koristi in splošne vzajemnosti, da bi razvili znanstveno razumevanje in tehnološke zmogljivosti, ki so osnova za sistem fuzijske energije.
   Člen 2
   Področja sodelovanja
   Področja sodelovanja v skladu s tem sporazumom lahko vključujejo:

               (a)

               tokamake, vključno z velikimi projekti sedanje generacije in dejavnostmi, povezanimi s projekti prihodnje generacije;

               (b)

               nadomestne možnosti za tokamake;

               (c)

               energetsko tehnologijo magnetne fuzije;

               (d)

               teorijo plazme in uporabno fiziko plazme;

               (e)

               programske politike in načrte; ter

               (f)

               druga področja, o katerih sta se pogodbenici pisno dogovorili, če jih zajemajo ustrezni programi.

         Člen 3
   Oblike sodelovanja
   1.   Oblike sodelovanja v skladu s tem sporazumom lahko med drugim vključujejo:

               (a)

               izmenjavo ter zagotovitev informacij in podatkov o znanstvenih in tehničnih dejavnostih, dogodkih, praksah in rezultatih ter o programski politiki in načrtih, vključno z izmenjavo nerazkritih informacij v skladu s pogoji iz členov 6 in 7;

               (b)

               izmenjavo znanstvenikov, inženirjev in drugih strokovnjakov za dogovorjena časovna obdobja, da sodelujejo pri poskusih, analizah, načrtovanju ter drugih raziskovalnih in razvojnih dejavnostih v skladu s členom 8;

               (c)

               organizacijo seminarjev in drugih srečanj, na katerih se razpravlja in se izmenjujejo informacije o dogovorjenih temah na področjih, navedenih v členu 2, ter opredelijo dejavnosti sodelovanja, ki je lahko koristno v skladu s členom 5;

               (d)

               izmenjavo in zagotovitev vzorcev, materialov, opreme (instrumentov in sestavnih delov) za poskuse, preskušanje in vrednotenje v skladu s členoma 9 in 10;

               (e)

               izvajanje skupnih študij, projektov ali poskusov, vključno s skupnim načrtovanjem, izvedbo in delovanjem;

               (f)

               vzpostavitev podatkovnih povezav, kot so, med drugim, orodja za analizo podatkov na daljavo; in

               (g)

               druge posebne oblike sodelovanja, o katerih sta se pogodbenici pisno dogovorili.

         2.   Pogodbenici ustrezno usklajujeta dejavnosti v skladu s tem sporazumom z drugimi mednarodnimi dejavnostmi na področju raziskav in razvoja fuzijske energije, da se zmanjša podvajanje prizadevanj. Nič v tem sporazumu se ne razume kot poseganje v obstoječe ali prihodnje ureditve za sodelovanje med pogodbenicama.
   Člen 4
   Usklajevalni odbor in izvršilni sekretarji
   1.   Pogodbenici ustanovita usklajevalni odbor, ki usklajuje in nadzoruje izvajanje dejavnosti v skladu s tem sporazumom. Vsaka pogodbenica imenuje enako število članov usklajevalnega odbora in predlaga enega od imenovanih članov za vodjo delegacije. Usklajevalni odbor se sestane enkrat na leto izmenično v Federativni republiki Braziliji in Evropski uniji ali ob drugem dogovorjenem času in na drugem dogovorjenem kraju. Vodja delegacije pogodbenice gostiteljice vodi sestanek.
   2.   Usklajevalni odbor preuči napredek in načrte dejavnosti v okviru tega sporazuma ter predlaga, uskladi in odobri prihodnje dejavnosti sodelovanja, ki jih zajema področje uporabe tega sporazuma, ob upoštevanju tehničnih prednosti ter stopnje prizadevanj za zagotovitev obojestranske koristi in vzajemnosti v skladu s Sporazumom.
   3.   Vse odločitve usklajevalnega odbora se sprejemajo soglasno.
   4.   Vsaka pogodbenica predlaga izvršilnega sekretarja, ki v njenem imenu ukrepa v obdobjih med sestanki usklajevalnega odbora v vseh zadevah v zvezi s sodelovanjem, ki spadajo v okvir tega sporazuma. Izvršilni sekretarji so odgovorni za rutinsko vodenje sodelovanja.
   Člen 5
   Izvajanje
   1.   Vsaka pogodbenica imenuje primerne agencije za izvajanje dejavnosti v skladu s tem sporazumom.
   2.   Če usklajevalni odbor odobri dejavnost sodelovanja, po potrebi odobri tudi projektni načrt v skladu s tem sporazumom.
   3.   Vsak projektni načrt navede agencije, imenovane za izvajanje projekta, ter vključuje podrobne določbe za izvajanje dejavnosti sodelovanja, ki vključujejo tehnično področje uporabe in vodenje, veljavne odgovornosti v zvezi z dekontaminacijo, izmenjavo nerazkritih podatkov, izmenjavo opreme, obravnavanje intelektualne lastnine, skupne stroške, delitev stroškov in njihovo razporeditev, kot je primerno.
   Člen 6
   Razpoložljivost in razširjanje informacij
   1.   V skladu z veljavnimi zakoni in drugimi predpisi ter določbami tega sporazuma se vsaka pogodbenica in njeni pooblaščeni zastopniki obvežejo, da bodo dali drugi pogodbenici in njenim pooblaščenim zastopnikom prosto na voljo vse informacije, ki so potrebne za izvajanje dejavnosti sodelovanja v skladu s tem sporazumom.
   2.   Pogodbenici in njuni pooblaščeni zastopniki podpirajo največje možno razširjanje informacij, ki jih imajo pravico razkrivati, če so te bodisi pridobljene skupaj bodisi namenjene za izmenjavo v skladu s tem sporazumom, pri čemer veljata zahteva po varovanju nerazkritih informacij in zahteva po zaščiti intelektualne lastnine, ustvarjene ali pridobljene v skladu s tem sporazumom.
   3.   Informacije, ki jih ena pogodbenica pošlje drugi v skladu s tem sporazumom, so točne po najboljšem vedenju in prepričanju pogodbenice pošiljateljice, vendar ta pogodbenica ne jamči, da so poslane informacije primerne za vsako posebno uporabo ali uporabo pogodbenice prejemnice ali tretje stranke. Informacije, ki jih pogodbenici pripravita skupaj, so točne po najboljšem vedenju in prepričanju pogodbenic. Nobena od pogodbenic ne jamči za njihovo primernost za kakršen koli poseben namen ali uporabo s strani pogodbenic ali tretje stranke.
   Člen 7
   Intelektualna lastnina
   Zaščita in dodelitev intelektualne lastnine, ustvarjene ali pridobljene v času dejavnosti sodelovanja v skladu s tem sporazumom, se urejata z določbami iz Priloge A, ki je sestavni del tega sporazuma in se uporablja za vse dejavnosti, izvedene v skladu s tem sporazumom.
   Člen 8
   Izmenjava osebja
   Za izmenjavo osebja med pogodbenicama ali njunimi pooblaščenimi zastopniki v skladu s tem sporazumom se uporabljajo naslednje določbe:

               (a)

               vsaka pogodbenica zagotovi izbor kvalificiranega osebja z znanjem, spretnostmi in usposobljenostjo, ki so potrebni za izvajanje dejavnosti, načrtovanih v skladu s tem sporazumom. O izmenjavi osebja se pogodbenici vnaprej sporazumno dogovorita z izmenjavo pisem, v katerih se sklicujeta na ta sporazum in ustrezne določbe o intelektualni lastnini ter tudi na zadevno dejavnost sodelovanja;

               (b)

               vsaka pogodbenica je odgovorna za izplačilo plač, zavarovanj in nadomestil svojemu izmenjanemu osebju;

               (c)

               pogodbenica pošiljateljica plača stroške poti in bivanja v ustanovi pogodbenice gostiteljice za svoje izmenjano osebje, če to ni drugače dogovorjeno;

               (d)

               pogodbenica gostiteljica uredi vse potrebno za primerno nastanitev izmenjanega osebja (skupaj z družino, ki živi v njegovem gospodinjstvu) druge pogodbenice na obojestransko sprejemljivi, vzajemni osnovi;

               (e)

               pogodbenica gostiteljica zagotovi izmenjanemu osebju druge pogodbenice vso potrebno pomoč v zvezi z upravnimi formalnostmi (npr. pridobivanje vizumov) v skladu s svojimi zakoni in drugimi predpisi;

               (f)

               vsaka pogodbenica zagotovi, da izmenjano osebje upošteva splošna pravila dela in varnostne predpise, ki veljajo v ustanovi gostiteljice;

               (g)

               vsaka pogodbenica lahko na lastne stroške opazuje posebne dejavnosti preskušanj in analitično delo druge pogodbenice na področjih sodelovanja iz člena 2. Takšna opazovanja so mogoča ob obiskih osebja ob predhodnem soglasju pogodbenice gostiteljice za vsak obisk posebej.

         Člen 9
   Izmenjava opreme, vzorcev, materialov in rezervnih delov
   V primeru izmenjave, posojanja ali dobave opreme, instrumentov, vzorcev, materialov ali potrebnih rezervnih delov (v nadaljnjem besedilu: oprema) ene pogodbenice ali njenih pooblaščenih zastopnikov drugi pogodbenici ali njenim pooblaščenim zastopnikom, se za pošiljanje in uporabo opreme itd. uporabljajo naslednje določbe:

               (a)

               pogodbenica pošiljateljica čim prej zagotovi podroben seznam opreme, ki se dobavlja, skupaj z ustreznimi specifikacijami ter tehnično in informacijsko dokumentacijo;

               (b)

               oprema itd., ki jo dobavlja pogodbenica pošiljateljica, ostane v njeni lasti in se vrne pogodbenici pošiljateljici na dan, ki ga določi usklajevalni odbor, razen če ni drugače dogovorjeno v projektnem načrtu iz člena 5;

               (c)

               oprema se začne uporabljati v ustanovi gostiteljice le na podlagi medsebojnega dogovora med pogodbenicama; ter

               (d)

               pogodbenica prejemnica zagotovi potrebne prostore za opremo itd. ter poskrbi za električno energijo, vodo, plin in druge potrebne vire, v skladu s tehničnimi zahtevami, o katerih se pogodbenici medsebojno dogovorita.

         Člen 10
   Splošne določbe
   1.   Vsaka pogodbenica izvaja dejavnosti iz tega sporazuma v skladu z veljavnimi zakoni in drugimi predpisi ter zagotovi sredstva v skladu z razpoložljivostjo zagotovljenih sredstev.
   2.   Če se pogodbenici izrecno pisno ne dogovorita drugače, vse stroške, ki nastanejo zaradi sodelovanja v skladu s tem sporazumom, krije tista pogodbenica, ki jih povzroči.
   3.   Vsa vprašanja glede razlage ali izvajanja v zvezi s tem sporazumom, ki se pojavijo v času njegove veljavnosti, pogodbenici rešujeta sporazumno.
   4.   Ta sporazum se uporablja, kolikor zadeva Euratom, na ozemljih, kjer se uporablja Pogodba o ustanovitvi Euratoma, in na ozemljih držav, ki sodelujejo v programu za fuzijo Euratom kot polno pridružene tretje države.
   Člen 11
   Trajanje, spremembe in odpoved
   1.   Ta sporazum začne veljati z dnem zadnjega uradnega pisnega obvestila, s katerim se pogodbenici obvestita, da sta zaključili notranje postopke, potrebne za začetek veljavnosti, in ostane v veljavi pet let ter se samodejno podaljšuje za obdobja dodatnih petih let, razen če ena od pogodbenic pisno ne obvesti druge pogodbenice o svoji nameri po odpovedi tega sporazuma.
   2.   Ta sporazum se lahko spremeni s pisnim sporazumom pogodbenic. Spremembe začnejo veljati z dnem zadnjega uradnega pisnega obvestila, s katerim se pogodbenici obvestita, da sta zaključili notranje postopke, potrebne za začetek veljavnosti spremembe.
   3.   Vsa skupna prizadevanja in poskusi, ki ob prenehanju veljavnosti tega sporazuma še niso zaključeni, se lahko do zaključka nadaljujejo pod pogoji iz tega sporazuma.
   4.   Vsaka pogodbenica lahko z uradnim pisnim obvestilom drugi pogodbenici kadar koli odpove ta sporazum in kateri koli projektni načrt. Odpoved velja po šestih mesecih po datumu prejema uradnega obvestila in ne posega v pravice, ki so za pogodbenici izhajale iz tega sporazuma ali projektnega načrta do datuma njegove odpovedi.

      Podpisano v Brasiliji, dne 27. novembra 2009, v dveh izvodih v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer so vsa besedila enako verodostojna.

            Za Evropsko Skupnost za Atomsko Energijo

         JOÃO JOSÉ SOARES PACHECO

            Za Vlado Federativne Republike Brazilije

         MARCOS NOGUEIRA MARTINS

   PRILOGA

      PRAVICE INTELEKTUALNE LASTNINE

   Pravice intelektualne lastnine, ustvarjene ali pridobljene v skladu s tem sporazumom, se dodelijo takole:
   I.   Uporaba

   Ta priloga se uporablja za vse dejavnosti sodelovanja po tem sporazumu, razen če ni drugače dogovorjeno.
   II.   Lastništvo, dodelitev in uresničevanje pravic

               A.

               V tem sporazumu ima „intelektualna lastnina“ pomen, kot je opredeljen v členu 2 Konvencije o ustanovitvi Svetovne organizacije za intelektualno lastnino, podpisane v Stockholmu dne 14. julija 1967.

               B.

               Ta priloga obravnava dodelitev pravic, udeležbe in licenčnin pogodbenicama ali njihovim agencijam za izvajanje, imenovanim v skladu s členom 5. Vsaka pogodbenica zagotovi, da lahko druga pogodbenica pridobi pravice do intelektualne lastnine, ki se njej ali agencijam za izvajanje, imenovanim v skladu s členom 5, dodelijo v skladu s to prilogo. Ta priloga sicer ne spreminja veljavnosti ali posega v veljavnost dodelitve teh pravic, udeležbe in licenčnin pogodbenici ter njenim državljanom, ki se določi v skladu z zakoni in prakso pogodbenice.

               C.

               Odpoved ali potek tega sporazuma ne vpliva na pravice ali obveznosti iz te priloge.

               D.

                           (1)

                           V primeru dejavnosti sodelovanja pogodbenic ali agencij za izvajanje,imenovanih v skladu s členom 5 se intelektualna lastnina, ki izhaja izskupnega raziskovanja, tj. raziskovanja, ki ga podpirata obe pogodbenici,obravnava v sklopu programa tehnološkega upravljanja (PTU) v skladu z naslednjimi načeli:

                                       (a)

                                       pogodbenici ali njune agencije za izvajanje, imenovane v skladu s členom 5, se v razumnem roku vzajemno obvestita o vseh pravicah intelektualne lastnine, ki izhajajo iz tega sporazuma;

                                       (b)

                                       če ni drugače dogovorjeno, lahko pravice, licenčnine in udeležbo na intelektualni lastnini, ki je ustvarjena v času skupnega raziskovanja, koristita obe pogodbenici ali njune agencije za izvajanje, imenovane v skladu s členom 5, brez ozemeljskih omejitev;

                                       (c)

                                       vsaka pogodbenica ali agencija za izvajanje, imenovana v skladu s členom 5, pravočasno poskrbi za varstvo intelektualne lastnine, do katere je pridobila pravice in udeležbo v skladu s programom tehnološkega upravljanja;

                                       (d)

                                       vsaka pogodbenica ali agencija za izvajanje, imenovana v skladu s členom 5, ima neizključno, nepreklicno, brezplačno licenco za uporabo vse intelektualne lastnine, ki izhaja iz tega sporazuma, le za namene raziskovanja ter v skladu z ustreznimi veljavnimi zakoni in drugimi predpisi pogodbenic;

                                       (e)

                                       gostujoči raziskovalci, ki so sodelovali pri ustvarjanju intelektualne lastnine, pridobijo pravice intelektualne lastnine in deleže od licenčnine, ki jo zaslužijo ustanove gostiteljice s prodajo licenčnih pravic take intelektualne lastnine, v skladu s politiko ustanov gostiteljice. Vsaka pogodbenica gostujočim raziskovalcem prizna enako ugodno obravnavanje, kot ga prizna lastnim državljanom, v zvezi s podelitvijo navedenih pravic intelektualne lastnine in deležev licenčnine. Poleg tega ima vsak gostujoči raziskovalec, opredeljen kot izumitelj, pravico do enakega obravnavanja, kot ga imajo državljani pogodbenice gostiteljice, glede nagrad, bonitet, koristi ali drugih nagrad, v skladu s politiko ustanove gostiteljice ter veljavnimi zakoni in drugimi predpisi pogodbenic.

                           (2)

                           V primerih dejavnosti sodelovanja, ki niso skupno raziskovanje, ki ga zajemajo določbe odstavka II.D.(1), v obsegu, ki ga določajo njeni zakoni in drugi predpisi, vsaka pogodbenica zahteva, da vsi udeleženci sklenejo posebne sporazume v zvezi z izvajanjem dejavnosti skupnega raziskovanja ter ustreznih pravic in obveznosti udeležencev. Glede intelektualne lastnine bodo takšni sporazumi med drugim običajno obravnavali lastništvo, varstvo, pravice do uporabe v raziskovalne namene, izkoriščanje in razširjanje, vključno z dogovori za skupno objavo, pravice in obveznosti gostujočih raziskovalcev ter postopke za reševanje sporov. Sporazumi lahko obravnavajo tudi druga vprašanja, kot so dostop do primarnih in sekundarnih informacij, prodaja licenčnih pravic ter končni izsledki.

               E.

               Ob vzdrževanju pogojev za konkurenčnost na področjih iz tega sporazuma si pogodbenici prizadevata, da se pravice, pridobljene v skladu s tem sporazumom in ureditvijo v skladu z njim, izvajajo na način, s katerim se spodbuja zlasti (i) uporaba ustvarjenih ali drugače pridobljenih informacij v skladu s tem sporazumom ter njihovo razširjanje v skladu s pogoji iz tega sporazuma, z določbami iz oddelka IV Sporazuma in z vsemi pravili, ki so v veljavi v domači zakonodaji pogodbenic, ki ureja obravnavanje občutljivih ali zaupnih informacij na jedrskem področju, ter (ii) sprejetje in izvajanje mednarodnih standardov.

         III.   Avtorska dela

   V skladu s pogoji tega sporazuma se avtorska dela v lasti pogodbenic ali agencij za izvajanje, imenovanih v skladu s členom 5, obravnavajo skladno s Sporazumom o trgovinskih vidikih pravic intelektualne lastnine, ki ga upravlja Svetovna trgovinska organizacija.
   IV.   Znanstvena literarna dela

   V skladu z obravnavanjem, ki je določeno za nerazkrite informacije v oddelku V, se uporabljajo naslednji postopki:

               A.

               vsaka pogodbenica ali agencija za izvajanje, imenovana v skladu s členom 5, je v vseh državah upravičena do neizključne, nepreklicne, brezplačne licence za prevajanje, ponatis in javno distribucijo informacij, ki so objavljene v znanstvenih in tehničnih revijah, člankih, poročilih, knjigah ali drugih medijih in neposredno izhajajo iz skupnega raziskovanja pogodbenic ali v njunem imenu v skladu s tem sporazumom;

               B.

               vse avtorsko delo, pripravljeno v skladu s to določbo, spoštuje moralne pravice avtorja v skladu s členom 6b Bernske konvencije. Prav tako je na njih jasno vidno potrdilo o skupni podpori pogodbenic.

         V.   Nerazkrite informacije

   A.   Dokumentacijske nerazkrite informacije

               (1)

               Vsaka pogodbenica čim prej določi, katerih informacij v zvezi s tem sporazumom ne želi razkriti, ob tem med drugim upošteva naslednja merila:

                           (a)

                           informacije so tajne v takem smislu, da kot celota ali kot njeni deli v določeni obliki ali sestavi niso splošno znane ali enostavno dostopne z zakonitimi sredstvi;

                           (b)

                           informacije imajo dejansko ali potencialno tržno vrednost zaradi svoje tajnosti; in

                           (c)

                           za informacije veljajo ukrepi, ki jih je v danih okoliščinah sprejela upravičena oseba, da ohrani njihovo tajnost. Če ni drugače določeno, se lahko pogodbenici v določenih primerih sporazumeta, da se nobene informacije, ki se pridobivajo, izmenjujejo ali ustvarjajo v času skupnega raziskovanja v skladu s tem sporazumom, ne razkrivajo, niti v celoti niti po delih.

               (2)

               Vsaka pogodbenica zagotovi, da druga pogodbenica nerazkrite informacije v skladu s tem sporazumom in njihovo zaupno naravo takoj prepozna kot take, kar lahko na primer stori z ustreznim označevanjem ali omejevalnim napotkom. To velja tudi za razmnoževanje navedenih informacij v celoti ali delno. Pogodbenica ali udeleženec, ki prejema nerazkrite informacije v skladu s tem sporazumom, upošteva njihovo zaupno naravo. Te omejitve samodejno prenehajo, ko lastnik svoje informacije razkrije brez omejitev.

               (3)

               Nerazkrite informacije, ki se posredujejo v skladu s tem sporazumom, pogodbenica prejemnica lahko razširja osebam, ki so pri njej zaposlene, vključno z izvajalci in drugimi zadevnimi oddelki te pogodbenice, ki so pooblaščeni za posebne namene tekočega skupnega raziskovanja, zaradi potrebe po seznanitvi in pod pogojem, da se vsaka na tak način razširjena nerazkrita informacija zaščiti v skladu s to prilogo ter z zakoni in drugimi predpisi vsake pogodbenice ter je zlahka prepoznavna kot taka, kakor je določeno zgoraj.

         B.   Nedokumentacijske nerazkrite informacije
   Nedokumentacijske nerazkrite ali druge zaupne ali tajne informacije, ki se pridobivajo na seminarjih in drugih srečanjih v skladu s tem sporazumom, ali informacije, ki izhajajo iz zaposlovanja osebja, uporabe naprav ali skupnih projektov, se s strani pogodbenic ali njunih pooblaščenih zastopnikov obravnavajo v skladu z načeli, ki so določena za dokumentacijske informacije v tem sporazumu, vendar pod pogojem, da je bil prejemnik takih nerazkritih ali drugih zaupnih ali tajnih informacij pisno seznanjen z zaupnim značajem posredovanih informacij takoj ob njihovem posredovanju.
   C.   Nadzor
   Vsaka pogodbenica si prizadeva zagotoviti, da se nerazkrite informacije, ki jih prejme v skladu s tem sporazumom, nadzorujejo tako, kot je v njem predvideno. Če ena od pogodbenic ugotovi, da je, ali se upravičeno lahko pričakuje, da bo nemogoče izpolniti določbe o nerazširjanju iz odstavkov A in B zgoraj, o tem takoj obvesti drugo pogodbenico. Pogodbenici se posvetujeta o določitvi primernega poteka dejavnosti.
   VI.   Reševanje sporov in nove ali nepredvidene vrste intelektualne lastnine

               A.

               Spori med pogodbenicama glede intelektualne lastnine se razrešijo v skladu z odstavkom 3 člena 10 tega sporazuma. Vendar se lahko takšen spor, na podlagi medsebojnega dogovora pogodbenic, predloži mednarodnemu arbitražnemu sodišču za zavezujočo arbitražo v skladu z veljavnimi pravili mednarodnega prava. Če ni dogovorjeno drugače, to urejajo arbitražna pravila UNCITRAL.

               B.

               V primeru, da ena od pogodbenic sklepa, da lahko iz dejavnosti sodelovanja v skladu s tem sporazumom nastane nova vrsta intelektualne lastnine, ki ni zajeta v programu tehnološkega upravljanja ali sporazumu med izvajalskimi agencijami, ali če nastanejo druge nepredvidene težave, pogodbenici takoj začneta z razpravami, da bi v skladu s svojo nacionalno zakonodajo zagotovili primerno zaščito, izkoriščanje in razširjanje zadevne intelektualne lastnine na svojih ozemljih.


title: Sklep Sveta z dne 18. junija 1998 o Sporazumu med Evropsko skupnostjo, Evropsko vesoljsko agencijo in Evropsko organizacijo za varnost zračne plovbe o evropskem prispevku k razvoju globalnega satelitskega navigacijskega sistema (GNSS)

text:
Avis juridique important

|

31998D0434

Official Journal L 194 , 10/07/1998 P. 0015 - 0015

SKLEP SVETAz dne 18. junija 1998o Sporazumu med Evropsko skupnostjo, Evropsko vesoljsko agencijo in Evropsko organizacijo za varnost zračne plovbe o evropskem prispevku k razvoju globalnega satelitskega navigacijskega sistema (GNSS)(98/434/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 75(1), člena 84(2) in člena 130m, skupaj s prvim stavkom člena 228(2), prvim pododstavkom člena 228(3) in s členom 228(4) Pogodbe,ob upoštevanju predloga Komisije1,ob upoštevanju mnenja Evropskega parlamenta2,ker lahko Skupnost v okviru svojih pristojnosti prispeva k vzpostavitvi globalnega satelitskega navigacijskega sistema;ker je treba odobriti Sporazum med Evropsko skupnostjo, Evropsko vesoljsko agencijo in Evropsko organizacijo za varnost zračne plovbe o evropskem prispevku k razvoju globalnega satelitskega navigacijskega sistema,SKLENIL:Člen 1Sporazum med Evropsko skupnostjo, Evropsko vesoljsko agencijo in Evropsko organizacijo za varnost zračne plovbe o evropskem prispevku k razvoju globalnega satelitskega navigacijskega sistema (GNSS) je odobren v imenu Skupnosti.Besedilo sporazuma in tehničnih prilog sporazuma je priloženo k temu sklepu.Člen 21. Skupnost v skupnem odboru, navedenem v členu 5 sporazuma, predstavlja Komisija.2. Svet na predlog Komisije sprejme stališče Skupnosti o zadevah, ki jih ureja člen 5(4) sporazuma; stališče Skupnosti o zadevah, ki jih ureja člen 5(1), (2) in (3), določi Komisija po posvetovanju z odborom predstavnikov držav članic.3. Komisija je pooblaščena, da v imenu Skupnosti odobri spremembe, navedene v členu 5(4) sporazuma.Člen 3Predsednik Sveta je pooblaščen za imenovanje podpisnika sporazuma v imenu Skupnosti.V Luxembourgu, 18. junija 1998Za SvetPredsednikG. STRANG1 UL C 337, 7.11.1997, str. 37.2 UL C 138, 4.5.1998.


title: Sklep Sveta 2014/73/SZVP z dne 10. februarja 2014 o vojaški operaciji Evropske unije v Srednjeafriški republiki (EUFOR RCA)

text:
               11.2.2014

               SL

               Uradni list Evropske unije

               L 40/59

         SKLEP SVETA 2014/73/SZVP
   z dne 10. februarja 2014
   o vojaški operaciji Evropske unije v Srednjeafriški republiki (EUFOR RCA)
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Varnostni svet Združenih narodov (VSZN) je 5. decembra 2013 sprejel Resolucijo 2127 (2013) o razmerah v Srednjeafriški republiki, v kateri je izrazil globoko zaskrbljenost zaradi stalnega slabšanja varnostnih razmer ter večkratnih in vedno pogostejših kršitev mednarodnega humanitarnega prava in človekovih pravic v Srednjeafriški republiki. Poleg tega je odobril napotitev „mednarodne podporne misije v Srednjeafriški republiki pod afriškim vodstvom“ (AFISM-CAR) za obdobje 12 mesecev, pa tudi napotitev francoskih sil v to državo za začasno obdobje, da bi izvedli vse potrebne ukrepe, s katerimi bi podprli izvajanje mandata AFISM-CAR.

               (2)

               Evropski svet je 20. decembra 2013 na podlagi sklepov Sveta z dne 21. oktobra 2013 in 16. decembra 2013 sprejel sklepe, v katerih je izrazil zaskrbljenost zaradi vse hujše krize v Srednjeafriški republiki ter njenih resnih humanitarnih posledic in posledic za človekove pravice. Pozdravil je vojaško posredovanje Francije v podporo afriškim silam pri ponovnem vzpostavljanju varnosti, pa tudi dosledno zavezanost afriških partneric, da pripomorejo k stabilizaciji razmer. Potrdil je, da je v okviru celovitega pristopa Uniji pripravljena razmisliti, kako bi lahko z ustreznimi instrumenti prispevali k obstoječim prizadevanjem za stabilizacijo države, tudi v okviru obeh dimenzij skupne zunanje in varnostne politike (SVOP), tj. vojaške in civilne. Visokega predstavnika Unije za zunanje zadeve in varnostno politiko (VP) je pozval, naj predstavi tozadevni predlog, da bi lahko Svet januarja 2014 sprejel sklep.

               (3)

               Svet je 20. januarja 2014 odobril koncept kriznega upravljanja za vojaško premostitveno operacijo v okviru SVOP v Srednjeafriški republiki (v nadaljnjem besedilu: EUFOR RCA), pri čemer je upošteval resolucijo VSZN, sprejeto na podlagi poglavja VII Listine ZN. Svet je poudaril pomen tesnega sodelovanja s partnerji, zlasti ZN, Afriško unijo (AU) in oblastmi Srednjeafriške republike ter tudi francosko operacijo Sangaris.

               (4)

               VSZN je 28. januarja 2014 sprejel Resolucijo 2134 (2014) o odobritvi vzpostavitve operacije EU, EUFOR RCA.

               (5)

               Generalni sekretar Gospodarske skupnosti srednjeafriških držav (ECCAS) je 23. januarja 2013 pozdravil vzpostavitev operacije EU v Srednjeafriški republiki.

               (6)

               Začasni predsednik Srednjeafriške republike je 24. januarja 2013 v pismu, naslovljenem na VP, pozdravil operacijo EU, ki jo je odobril VSZN z Resolucijo 2134 (2014).

               (7)

               EUFOR RCA bi moral čim hitreje izvesti napotitve do polne operativne zmogljivosti, da prispeva k stabilizaciji razmer. Naložene naloge bi moral izvajati ob upoštevanju prenosa na AFISM-CAR v roku štiri do šest mesecev od takrat, ko se doseže polna operativna zmogljivost.

               (8)

               V skladu s členom 38 Pogodbe o Evropski uniji Politični in varnostni odbor (PVO) v okviru pristojnosti Sveta in VP izvaja politični nadzor nad operacijami za krizno upravljanje, jo strateško vodi ter v zvezi s tem sprejema ustrezne odločitve.

               (9)

               Pogajati se je treba o mednarodnih sporazumih o statusu enot in osebja Unije ter o sodelovanju tretjih držav v misijah Unije ter jih skleniti.

               (10)

               Na podlagi člena 41(2) PEU in v skladu s Sklepom Sveta 2011/871/SZVP (1) operativne izdatke, ki nastanejo na podlagi tega sklepa in so vojaškega ali obrambnega pomena, nosijo države članice.

               (11)

               V skladu s členom 5 Protokola o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska zato ne sodeluje pri sprejetju tega sklepa, ki je ne zavezuje in se zanjo ne uporablja, ter ne sodeluje pri financiranju te operacije –

         SPREJEL NASLEDNJI SKLEP:
   Člen 1
   Misija
   1.   Unija izvede vojaško premostitveno operacijo v Srednjeafriški republiki, EUFOR RCA, za prispevanje k zagotavljanju varnega in zaščitenega okolja, s prenosom na mednarodno podporno misijo v Srednjeafriški republiki pod afriškim vodstvom“ (AFISM-CAR) v roku štiri do šest mesecev od takrat, ko je dosežena polna operativna zmogljivost, v skladu z mandatom iz Resolucije VSZN 2134 (2014), pri čemer osredotoča svoje delovanje na območje Bangui.
   2.   EUFOR RCA se izvaja v skladu s političnimi, strateškimi in politično-vojaškimi cilji, določenimi v konceptu kriznega upravljanja, ki ga je 20. januarja 2014 odobril Svet.
   Člen 2
   Imenovanje poveljnika operacije EU
   Generalmajor Philippe Pontiès se imenuje za poveljnika operacije EUFOR RCA.
   Člen 3
   Določitev operativnega štaba EU
   Operativni štab EUFOR RCA je v Larisi, Grčiji.
   Člen 4
   Načrtovanje in začetek operacije
   1.   Svet čim prej po sprejetju tega sklepa sprejme pravila delovanja. ki so potrebna za pripravljalno fazo EUFOR RCA.
   2.   Svet sprejme sklep o začetku EUFOR RCA po odobritvi operativnega načrta in pravil delovanja, potrebnih za izvrševanje mandata.
   Člen 5
   Politični nadzor in strateško vodenje
   1.   (PVO v okviru pristojnosti Sveta ter VP politično nadzira in strateško vodi EUFOR RCA. Svet pooblašča PVO za sprejemanje ustreznih odločitev v skladu s členom 38 PEU. To pooblastilo zajema pristojnosti za spreminjanje dokumentov načrtovanja, vključno z načrtom operacije strukturo poveljevanja in pravili delovanja. Zajema tudi pristojnost za sprejemanje sklepov o imenovanju poveljnika operacije EU in poveljnika sil EU. Za odločitve v zvezi s cilji in prenehanjem vojaške operacije EU je še naprej pristojen Svet.
   2.   PVO redno poroča Svetu.
   3.   Predsednik Vojaškega odbora EU (VOEU) redno poroča PVO o vodenju EUFOR RCA. PVO lahko po potrebi na svoje sestanke povabi poveljnika operacije EU ali poveljnika sil EU.
   4.   PVO na podlagi pisnega poročila oceni napredek EUFOR RCA tri mesece po začetku operacije.
   Člen 6
   Vojaško vodenje
   1.   VOEU spremlja pravilno izvajanje EUFOR RCA, vodene v okviru pristojnosti poveljnika operacije EU.
   2.   Poveljnik operacije EU redno poroča VOEU. Po potrebi lahko VOEU na svoje sestanke povabi poveljnika operacije EU ali poveljnika sil EU.
   3.   Predsednik VOEU je glavna točka za stike s poveljnikom operacije EU.
   Člen 7
   Skladnost odziva Unije in usklajevanje
   1.   VP zagotovi izvajanje tega sklepa in njegovo skladnost z zunanjim delovanjem Unije na splošno, vključno z razvojnimi programi Unije in njeno humanitarno pomočjo.
   2.   Vodja delegacije EU v Banguiju daje poveljniku operacije EU politične smernice na lokalni ravni, ne da bi pri tem posegal v strukturo poveljevanja.
   3.   VP, ki ji pomaga ESZD, je glavna točka za stike z Združenimi narodi, oblastmi Srednjeafriške republike in sosednjimi državami, AU, ECCAS ter drugimi zadevnimi mednarodnimi in dvostranskimi akterji.
   4.   Ureditev sodelovanja med poveljnikom operacije EU, akterji Unije in lokalnimi ključnimi strateškimi partnerji, povezanimi z operacijo, je opredeljena v dokumentu za operativno načrtovanje.
   Člen 8
   Sodelovanje tretjih držav
   1.   Brez poseganja v avtonomijo odločanja Unije ali v enotni institucionalni okvir ter v skladu z ustreznimi smernicami Evropskega sveta se k sodelovanju pri tej operaciji lahko povabijo tretje države.
   2.   Svet pooblašča PVO, da tretje države povabi, naj ponudijo prispevke, in da na priporočilo poveljnika operacije EU in VOEU sprejme ustrezne sklepe o sprejetju predlaganih prispevkov.
   3.   Podrobnosti o sodelovanju tretjih držav se določijo v sporazumih, ki se sklenejo v skladu s členom 37 PEU in postopkom iz člena 218 Pogodbe o delovanju Evropske unije (PDEU). Če sta Unija in tretja država sklenili sporazum o vzpostavitvi okvira za sodelovanje te države v misijah Unije za krizno upravljanje, se za namene EUFOR RCA Unije uporabljajo določbe tega sporazuma.
   4.   Tretje države, ki v vojaškem smislu znatno prispevajo k EUFOR RCA, imajo enake pravice in obveznosti glede vsakodnevnega vodenja operacije kakor države članice, ki sodelujejo v tej operaciji.
   5.   Svet pooblašča PVO za sprejetje ustreznih sklepov o ustanovitvi odbora prispevajočih držav, če bi tretje države zagotovile znaten vojaški prispevek.
   Člen 9
   Status osebja pod vodstvom Unije
   Status enot in osebja pod vodstvom Unije, vključno s privilegiji, imunitetami ter dodatnimi jamstvi, potrebnimi za izvedbo in nemoteno delovanje njihove misije, se določi v sporazumu, sklenjenem v skladu s členom 37 PEU in postopkom iz člena 218 PDEU.
   Člen 10
   Finančne določbe
   1.   Skupni stroški vojaške operacije EU se upravljajo v skladu s Sklepom 2011/871/SZVP.
   2.   Referenčni finančni znesek skupnih stroškov EUFOR RCA je 25,9 milijona EUR. Odstotni delež referenčnega zneska iz člena 25(1) Sklepa 2011/871/SZVP znaša 50 %.
   Člen 11
   Razkritje podatkov
   1.   VP je pooblaščen, da tretjim državam, pridruženim temu sklepu, če je to ustrezno in skladno s potrebami EUFOR RCA, v skladu s Sklepom Sveta 2013/488/EU (2) razkrije tajne podatke EU, ki so bili pripravljeni za namene operacije na naslednji način:

               a)

               do stopnje, ki je določena v veljavnih sporazumih o varovanju tajnosti, sklenjenih med EU in zadevnimi tretjimi državami, ali

               b)

               do stopnje „CONFIDENTIEL UE/EU CONFIDENTIAL“ v drugih primerih.

         2.   VP je prav tako pooblaščen, da (ZN) in [AU] ob upoštevanju operativnih potreb EUFOR RCA in v skladu s Sklepom 2013/488/EU razkrije tajne podatke EU do stopnje „RESTREINT UE/EU RESTRICTED“, ki so bili pripravljeni za namene EUFOR RCA. V ta namen se sklenejo dogovori med VP ter pristojnimi organi ZN in AU.
   3.   V primeru konkretne in nujne operativne potrebe je VP prav tako pooblaščen, da državi gostiteljici v skladu s Sklepom 2013/488/EU razkrije vse tajne podatke EU do stopnje „RESTREINT UE/EU RESTRICTED“, ki so bili pripravljeni za namene operacije. V ta namen se sklenejo dogovori med VP in pristojnimi organi države gostiteljice.
   4.   VP je pooblaščen, da tretjim državam, pridruženim temu sklepu, posreduje vse netajne dokumente EU v zvezi z razpravami Sveta o operaciji, za katere v skladu s členom 6(1) Poslovnika Sveta (3) velja obveznost varovanja poslovne skrivnosti.
   5.   VP lahko taka pooblastila in možnost sklepanja dogovorov iz tega člena prenese na osebje ESZD, poveljnika operacije EU ali poveljnika sil EU v skladu z oddelkom VII Priloge VI k Sklepu 2013/488/EU.
   Člen 12
   Začetek veljavnosti in prenehanje
   1.   Ta sklep začne veljati na dan sprejetja.
   2.   EUFOR RCA preneha veljati najpozneje šest mesecev po vzpostavitvi polne operativne zmogljivosti.
   3.   Ta sklep se razveljavi z dnem, ko preneha delovati operativni štab EU v skladu z odobrenimi načrti o prenehanju EUFOR RCA, ter ne glede na postopke v zvezi z revizijskim pregledom in predložitvijo računov o EUFOR RCA iz Sklepa 2011/871/CFSP.

      V Bruslju, 10. februarja 2014

            Za Svet

            Predsednica

         C. ASHTON

      (1)  Sklep Sveta 2011/871/SZVP z dne 19. decembra 2011 o določitvi mehanizma za upravljanje financiranja skupnih stroškov operacij Evropske unije, ki so vojaškega ali obrambnega pomena (ATHENA) (UL L 343, 23.12.2011, str. 35.).

      (2)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).

      (3)  Sklep Sveta 2009/937/EU z dne 1. decembra 2009 o sprejetju Poslovnika Sveta (UL L 325, 11.12.2009, str. 35).


title: 2008/301/ES: Sklep Sveta z dne 7. aprila 2008 o imenovanju romunskega nadomestnega člana Odbora regij

text:
               15.4.2008

               SL

               Uradni list Evropske unije

               L 105/4

      SKLEP SVETA

   z dne 7. aprila 2008
   o imenovanju romunskega nadomestnega člana Odbora regij
   (2008/301/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga romunske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES (1) o imenovanju članov in nadomestnih članov Odbora regij za obdobje od 26. januarja 2006 do 25. januarja 2010.

               (2)

               Zaradi odstopa g. FILIPA se je sprostilo mesto nadomestnega člana Odbora regij –

         SKLENIL:
   Člen 1
   Za preostanek mandata, ki se izteče 25. januarja 2010, se za nadomestnega člana Odbora regij imenuje g. Mihai Dan GROZA, občinski svetnik in vršilec dolžnosti župana občine Oradea.
   Člen 2
   Ta sklep začne učinkovati na dan sprejetja.

      V Luxembourgu, 7. aprila 2008

            Za Svet

            Predsednik

         R. ŽERJAV

      (1)  UL L 56, 25.2.2006, str. 75.


title: 2009/236/ES: Sklep Evropskega parlamenta z dne 22. aprila 2008 o zaključku poslovnih knjig glede izvrševanja proračuna šestega, sedmega, osmega in devetega Evropskega razvojnega sklada za proračunsko leto 2006

text:
               31.3.2009

               SL

               Uradni list Evropske unije

               L 88/260

      SKLEP EVROPSKEGA PARLAMENTA

   z dne 22. aprila 2008
   o zaključku poslovnih knjig glede izvrševanja proračuna šestega, sedmega, osmega in devetega Evropskega razvojnega sklada za proračunsko leto 2006
   (2009/236/ES)
   EVROPSKI PARLAMENT,
   ob upoštevanju poročila Komisije o nadaljnjem ukrepanju na podlagi sklepov o razrešnicah za leto 2005 (KOM(2007) 538 in priloga SEK(2007) 1185),
   ob upoštevanju računovodskih izkazov ter izkaza prihodkov in odhodkov za šesti, sedmi, osmi in deveti evropski razvojni sklad za proračunsko leto 2006 (KOM(2007) 458 – C6-0118/2007) (1),
   ob upoštevanju poročila o finančnem poslovodenju šestega, sedmega, osmega in devetega Evropskega razvojnega sklada (ERS) v letu 2006 (KOM(2007) 240),
   ob upoštevanju letnega poročila Računskega sodišča o dejavnostih, financiranih iz šestega, sedmega, osmega in devetega Evropskega razvojnega sklada (ERS) za proračunsko leto 2006 z odgovori Komisije (2),
   ob upoštevanju izjave o zanesljivosti računovodskih izkazov ter o zakonitosti in pravilnosti z njimi povezanih transakcij, ki jo predloži Računsko sodišče v skladu s členom 248 Pogodbe ES (3),
   ob upoštevanju priporočil Sveta z dne 12. februarja 2008 (16744/2007 – C6-0078/2008, 16745/2007 – C6-0079/2008, 16746/2007 – C6-0080/2008, 16748/2007 – C6-0081/2008),
   ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000 (4) in revidiranega v Luksemburgu 25. junija 2005 (5),
   ob upoštevanju Sklepa Sveta 2001/822/ES z dne 27. novembra 2001 o pridružitvi čezmorskih držav in ozemelj Evropski skupnosti (Sklep o čezmorski pridružitvi) (6), kakor je bil spremenjen s Sklepom Sveta 2007/249/ES z dne 19. marca 2007 (7),
   ob upoštevanju člena 33 notranjega sporazuma z dne 20. decembra 1995 med predstavniki vlad držav članic, ki so se sestali na ravni Sveta, o financiranju in upravljanju pomoči Skupnosti v okviru drugega Finančnega protokola k četrti Konvenciji AKP-ES (8),
   ob upoštevanju člena 32 notranjega sporazuma z dne 18. septembra 2000 med predstavniki vlad držav članic, ki so se sestali na ravni Sveta, o financiranju in upravljanju pomoči Skupnosti v okviru Finančnega protokola k Sporazumu o partnerstvu med članicami skupine afriških, karibskih in pacifiških držav ter Evropsko skupnostjo in njenimi državami članicami, podpisanemu v Cotonouju (Benin) 23. junija 2000, in o dodelitvi finančne pomoči čezmorskim državam in ozemljem, za katere velja četrti del Pogodbe ES (9),
   ob upoštevanju člena 276 Pogodbe ES,
   ob upoštevanju člena 74 Finančne uredbe z dne 16. junija 1998, ki se uporablja za financiranje razvojnega sodelovanja v okviru četrte Konvencije AKP-ES (10),
   ob upoštevanju člena 119 Finančne uredbe z dne 27. marca 2003, ki se uporablja za deveti Evropski razvojni sklad (11),
   ob upoštevanju členov 70 in 71(3) ter Priloge V svojega Poslovnika,
   ob upoštevanju poročila Odbora za proračunski nadzor in mnenja Odbora za razvoj (A6–0106/2008),

               1.

               ugotavlja, da je zaključni letni račun končni šestega, sedmega, osmega in devetega Evropskega razvojnega sklada tak, kot je prikazan v razpredelnici 1 letnega poročila Računskega sodišča;

               2.

               odobri zaključek poslovnih knjig šestega, sedmega, osmega in devetega evropskega razvojnega sklada za proračunsko leto 2006;

               3.

               naroči svojemu predsedniku, naj ta sklep posreduje Svetu, Komisiji, Sodišču, Računskemu sodišču in Evropski investicijski banki ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL C 260, 31.10.2007, str. 1.

      (2)  UL C 259, 31.10.2007, str. 1.

      (3)  UL C 260, 31.10.2007, str. 258.

      (4)  UL L 317, 15.12.2000, str. 3.

      (5)  UL L 287, 28.10.2005, str. 4.

      (6)  UL L 314, 30.11.2001, str. 1 in UL L 324, 7.12.2001, str. 1.

      (7)  UL L 109, 26.4.2007, str. 33.

      (8)  UL L 156, 29.5.1998, str. 108.

      (9)  UL L 317, 15.12.2000, str. 355.

      (10)  UL L 191, 7.7.1998, str. 53.

      (11)  UL L 83, 1.4.2003, str. 1.


title: 2009/832/ES: Sklep Sveta z dne 10. novembra 2009 o postopku glede odstopanj od pravil o poreklu iz protokolov o poreklu, priloženih sporazumom o gospodarskem sodelovanju z državami AKP in razveljavitvi Sklepa 2000/399/ES

text:
               13.11.2009

               SL

               Uradni list Evropske unije

               L 297/12

      SKLEP SVETA

   z dne 10. novembra 2009
   o postopku glede odstopanj od pravil o poreklu iz protokolov o poreklu, priloženih sporazumom o gospodarskem sodelovanju z državami AKP in razveljavitvi Sklepa 2000/399/ES
   (2009/832/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 v povezavi z drugim odstavkom člena 300(2) in členom 300(4) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Priloga V k Sporazumu o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani, podpisanemu 23. junija 2000 (1) v Cotonouju („Sporazum o partnerstvu AKP-ES“), in njegovi protokoli, med njimi Protokol 1 o opredelitvi pojma „izdelki s poreklom“ in načinih upravnega sodelovanja, so v skladu s členom 37(1) navedenega sporazuma potekli 31. decembra 2007.

               (2)

               Kot je predvideno v členu 37(1) Sporazuma o partnerstvu AKP-ES, so bili sporazumi o gospodarskem partnerstvu („SGP“) dogovorjeni z regionalnimi skupinami afriških, karibskih in pacifiških držav („države AKP“). Navedeni SGP se postopoma podpisujejo od 1. januarja 2008.

               (3)

               Člen 39 Protokola I o opredelitvi pojma „izdelki s poreklom“ in načinih upravnega sodelovanja („protokol o poreklu“) k Sporazumu o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani (2) („SGP CARIFORUM-ES“), ki je prvi SGP podpisan z AKP državami, določa postopek za odobritev odstopanj od pravil o poreklu na zahtevo države AKP, ki je podpisnica SGP. Odstopanja bi moral sprejeti pristojni odbor. Za določitev stališča Skupnosti v navedenem odboru je primerno zagotoviti postopek, ki bi se lahko uporabil tudi za podobne določbe v protokolih o poreklu k drugim SGP, ki jih bodo v prihodnje podpisale države AKP.

               (4)

               Člen 39(8) protokola o poreklu določa, da bi bilo treba odločitev sprejeti čim prej in v vsakem primeru najpozneje 75 delovnih dni od prejema zahteve v Skupnosti. Če Skupnost v tem obdobju države AKP, ki je predložila zahtevo za odstopanje, ne obvesti o svojem stališču, se šteje, da je zahteva sprejeta.

               (5)

               Zato je treba sprejeti postopek, s katerim se zagotovi, da se lahko stališče Skupnosti dovolj zgodaj sprejme in sporoči državam AKP, podpisnicam SGP, kar zagotavlja, da se ustrezna odločitev lahko sprejme pred iztekom navedenega roka.

               (6)

               Sklep Sveta 2000/399/ES z dne 16. junija 2000 o postopku odstopanj od pravil o poreklu blaga, določenih s Protokolom 1 k Sporazumu o sodelovanju med državami AKP in ES (3), je omogočil prenos pooblastil na Komisijo, kar zadeva sprejetje skupnega stališča Skupnosti po prejemu zahteve držav AKP za odstopanje od pravil o poreklu iz Protokola 1 Priloge V k Sporazumu o partnerstvu AKP-ES.

               (7)

               Podoben prenos pooblastil na Komisijo bi bilo zdaj treba omogočiti v zvezi z zahtevami za odstopanja od pravil o poreklu iz protokolov o poreklu k SGP.

               (8)

               Zaradi tega bi bilo treba razveljaviti Sklep 2000/399/ES –

         SKLENIL:
   Člen 1
   Komisija v skladu s postopkom iz člena 2 sprejme stališče Skupnosti v zvezi z zahtevo držav AKP, podpisnic sporazumov o gospodarskem partnerstvu (SGP), za odstopanje od pravil o poreklu iz protokolov o poreklu k SGP.
   Člen 2
   1.   Komisiji pomaga Odbor za carinski zakonik, ustanovljen s členom 248a(1) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (4).
   2.   Predstavnik Komisije Odboru za carinski zakonik predloži osnutek stališča Skupnosti 25 delovnih dni od prejema zahteve za odstopanje v Skupnosti. Odbor za carinski zakonik poda mnenje o osnutku v roku, ki ga določi njegov predsednik glede na nujnost zadeve. Mnenje se sprejme z večino, ki jo določa člen 205(2) Pogodbe za sprejemanje odločitev Sveta na predlog Komisije. Glasovi predstavnikov držav članic se tehtajo na način iz navedenega člena. Predsednik ne glasuje.
   3.   Komisija sprejme stališče Skupnosti in ga nemudoma posreduje pristojnemu odboru, ki je bil vzpostavljen z zadevnim SGP. Če pa stališče Skupnosti ni skladno z mnenjem Odbora za carinski zakonik, ga Komisija nemudoma posreduje Svetu. V navedenem primeru Komisija odloži posredovanje stališča pristojnemu odboru, vzpostavljenemu v okviru zadevnega SGP, za 25 delovnih dni od datuma glasovanja v odboru za carinski zakonik.
   4.   Svet lahko s kvalificirano večino v roku iz odstavka 3 sprejme drugačno stališče Skupnosti.
   Člen 3
   1.   Sklep 2000/399/ES se razveljavi.
   2.   Sklicevanja na razveljavljeni sklep se razumejo kot sklicevanja na ta sklep.
   Člen 4
   Ta sklep začne veljati na dan objave v Uradnem listu Evropske unije.
   Člen 5
   Ta sklep se objavi v Uradnem listu Evropske Unije.

      V Bruslju, 10. novembra 2009

            Za Svet

            Predsednik

         A. BORG

      (1)  UL L 317, 15.12.2000, str. 3.

      (2)  UL L 289, 30.10.2008, str. 1.

      (3)  UL L 151, 24.6.2000, str. 16.

      (4)  UL L 302, 19.10.1992, str. 1.


title: 2007/853/ES: Sklep Komisije z dne 13. decembra 2007 o nadaljevanju primerjalnih poskusov in testiranj Skupnosti pri semenu in razmnoževalnem materialu vrste Asparagus officinalis v skladu z Direktivo Sveta 2002/55/ES, ki so se začeli leta 2005, v letu 2008 (Besedilo velja za EGP )

text:
               20.12.2007

               SL

               Uradni list Evropske unije

               L 335/59

      SKLEP KOMISIJE

   z dne 13. decembra 2007
   o nadaljevanju primerjalnih poskusov in testiranj Skupnosti pri semenu in razmnoževalnem materialu vrste Asparagus officinalis v skladu z Direktivo Sveta 2002/55/ES, ki so se začeli leta 2005, v letu 2008
   (Besedilo velja za EGP)
   (2007/853/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2002/55/ES z dne 13. junija 2002 o trženju semena zelenjadnic (1),
   ob upoštevanju Odločbe Komisije 2005/5/ES z dne 27. decembra 2004 o postopkih Skupnosti za primerjalne poskuse in testiranje semen in razmnoževalnem materialu nekaterih sort poljščin in zelenjadnih vrst in trte v skladu z direktivami Sveta 66/401/EGS, 66/402/EGS, 68/193/EGS, 92/33/EGS, 2002/54/ES, 2002/55/ES, 2002/56/ES in 2002/57/ES za leta od 2005 do 2009 (2), in zlasti člena 3 Odločbe,
   ob upoštevanju naslednjega:

               (1)

               Odločba 2005/5/ES določa postopke za primerjalne poskuse in testiranja, ki jih je treba opraviti v okviru Direktive Sveta 2002/55/ES v zvezi z vrsto Asparagus officinalis v letih od 2005 do 2009.

               (2)

               Testiranja in poskuse, ki so se izvajali v letih 2005, 2006 in 2007, je treba nadaljevati v letu 2008 –

         SKLENILA:
   Edini člen
   V skladu z Odločbo 2005/5/ES se primerjalni poskusi in testiranja Skupnosti pri semenu in razmnoževalnem materialu vrste Asparagus officinalis, ki so se začeli izvajati v letu 2005, nadaljujejo v letu 2008.

      V Bruslju, 13. decembra 2007

            Za Komisijo

         Markos KYPRIANOU

            Član Komisije

      (1)  UL L 193, 20.7.2002, str. 33. Direktiva, kakor je bila nazadnje spremenjena z Direktivo Komisije 2006/124/ES (UL L 339, 6.12.2006, str. 12).

      (2)  UL L 2, 5.1.2005, str. 12.


title: 2009/773/ES,Euratom: Sklep Sveta z dne 14. oktobra 2009 o imenovanju namestnika generalnega sekretarja Sveta Evropske unije za obdobje od 18. oktobra 2009 do 31. oktobra 2009

text:
               22.10.2009

               SL

               Uradni list Evropske unije

               L 277/20

      SKLEP SVETA

   z dne 14. oktobra 2009
   o imenovanju namestnika generalnega sekretarja Sveta Evropske unije za obdobje od 18. oktobra 2009 do 31. oktobra 2009
   (2009/773/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 207(2) Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 121(2) Pogodbe,
   ob upoštevanju naslednjega:

               (1)

               ker se bo mandat sedanjega namestnika generalnega sekretarja Sveta Evropske unije končal 17. oktobra 2009, (1)

               (2)

               ker je treba imenovati namestnika generalnega sekretarja Sveta Evropske unije do 31. oktobra 2009 –

         SKLENIL:
   Člen 1
   G. Pierre DE BOISSIEU se imenuje za namestnika generalnega sekretarja Sveta Evropske unije za obdobje od 18. oktobra 2009 do 31. oktobra 2009.
   Člen 2
   Predsednik Sveta obvesti g. Pierra DE BOISSIEUJA o tem sklepu.
   Sklep se objavi v Uradnem listu Evropske unije.

      V Bruslju, 14. oktobra 2009

            Za Svet

            Predsednik

         E. ERLANDSSON

      (1)  UL L 236, 7.7.2004, str. 17.


title: Sklep Sveta z dne 7. marca 2011 o imenovanju članov in nadomestnih članov upravnega odbora Evropske fundacije za izboljšanje življenjskih in delovnih razmer za Grčijo, Francijo, Italijo, Madžarsko in Slovaško

text:
               17.3.2011

               SL

               Uradni list Evropske unije

               C 83/4

         SKLEP SVETA
   z dne 7. marca 2011
   o imenovanju članov in nadomestnih članov upravnega odbora Evropske fundacije za izboljšanje življenjskih in delovnih razmer za Grčijo, Francijo, Italijo, Madžarsko in Slovaško
   2011/C 83/04
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 1365/75 z dne 26. maja 1975 o ustanovitvi Evropske fundacije za zboljšanje življenjskih in delovnih razmer (1), in zlasti člena 6 Uredbe,
   ob upoštevanju seznamov kandidatov, ki so jih vlade držav članic ter organizacije delojemalcev in delodajalcev predložile Svetu,
   ob upoštevanju naslednjega:

               (1)

               Svet je s Sklepom z dne 22. novembra 2010 (2) – z izjemo nekaterih članov – imenoval člane in nadomestne člane upravnega odbora Evropske fundacije za izboljšanje življenjskih in delovnih razmer za obdobje od 1. decembra 2010 do 30. novembra 2013.

               (2)

               Grška, francoska, italijanska, madžarska in slovaška vlada ter organizacije delavcev so za več prostih mest predložile predloge za imenovanje –

         SPREJEL NASLEDNJI SKLEP:
   Člen 1
   Za člane in nadomestne člane upravnega odbora Evropske fundacije za izboljšanje življenjskih in delovnih razmer za obdobje do 30. novembra 2013 so imenovani:
   I.   PREDSTAVNIKI VLAD

               Država

               Člani

               Nadomestni člani

               Italija

               Michele TIRABOSCHI

               Francesco CIPRIANI

               Madžarska

               Eszter ENYEDI

               Slovaška

               Lilit MAMIKONYAN

               Silvia GREGORCOVÁ

   II.   PREDSTAVNIKI ORGANIZACIJ DELAVCEV

               Država

               Člani

               Nadomestni člani

               Grčija

               Alexandros KALIVIS

               Konstantinos ISSYCHOS

               Francija

               Jean Jacques DANIS

               Madžarska

               László GYIMESI

         Člen 2
   Svet bo člane in nadomestne člane, ki še niso bili predlagani za imenovanje, imenoval kasneje.
   Člen 3
   Ta sklep začne veljati na dan sprejetja.

      V Bruslju, 7. marca 2011

            Za Svet

            Predsednik

         CZOMBA S.

      (1)  UL L 139, 30.5.1975, str. 1.

      (2)  UL C 322, 27.11.2010, str. 8.


title: 2006/535/ES: Sklep Sveta z dne 29. aprila 2004 o podpisu in začasni uporabi Protokola k Sporazumu o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Republiko Moldavijo na drugi zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji

text:
               16.8.2006

               SL

               Uradni list Evropske unije

               L 224/8

         SKLEP SVETA
   z dne 29. aprila 2004
   o podpisu in začasni uporabi Protokola k Sporazumu o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Republiko Moldavijo na drugi zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji
   (2006/535/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 44(2), zadnjega stavka člena 47(2), členov 55, 57(2), 71, 80(2), 93, 94, 133 in 181a v zvezi s prvim stavkom prvega pododstavka člena 300(2) Pogodbe,
   ob upoštevanju Pogodbe o pristopu z dne 16. aprila 2003 in zlasti člena 2(3) Pogodbe,
   ob upoštevanju Akta, priloženega k Pogodbi o pristopu, in zlasti člena 6(2) Akta,
   ob upoštevanju predloga Komisije,
   ob upoštevanju naslednjega:

               (1)

               Svet je 8. decembra 2003 pooblastil Komisijo, da se v imenu Skupnosti in njenih držav članic pogaja z Republiko Moldavijo o Protokolu k Sporazumu o partnerstvu in sodelovanju zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji ter predvidi določene tehnične prilagoditve, povezane z institucionalnim in pravnim razvojem v Evropski uniji.

               (2)

               S pridržkom njegove kasnejše sklenitve je bil Protokol med pogodbenicami usklajen s pogajanji in bi ga zdaj bilo treba podpisati v imenu Evropske skupnosti in njenih držav članic.

               (3)

               Protokol bi bilo treba začasno uporabljati od dne pristopa, dokler niso končani ustrezni postopki za njegovo uradno sklenitev –

         SKLENIL:
   Člen 1
   Predsednik Sveta je pooblaščen, da imenuje osebo(-e), pooblaščeno(-e) za podpis Protokola k Sporazumu o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Republiko Moldavijo na drugi zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji v imenu Evropske skupnosti in njenih držav članic, s pridržkom njegove kasnejše sklenitve.
   Besedilo Protokola je priloženo temu sklepu (1).
   Člen 2
   Protokol se začasno uporablja od dne pristopa do začetka njegove veljavnosti.

      V Luxembourgu, 29. aprila 2004

            Za Svet

            Predsednik

         J. PRÖLL

      (1)  Glej stran 10 tega Uradnega lista.
   PROTOKOL
   k Sporazumu o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Republiko Moldavijo na drugi zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji
   KRALJEVINA BELGIJA,
   ČEŠKA REPUBLIKA,
   KRALJEVINA DANSKA,
   ZVEZNA REPUBLIKA NEMČIJA,
   REPUBLIKA ESTONIJA,
   HELENSKA REPUBLIKA,
   KRALJEVINA ŠPANIJA,
   FRANCOSKA REPUBLIKA,
   IRSKA,
   ITALIJANSKA REPUBLIKA,
   REPUBLIKA CIPER,
   REPUBLIKA LATVIJA,
   REPUBLIKA LITVA,
   VELIKO VOJVODSTVO LUKSEMBURG,
   REPUBLIKA MADŽARSKA,
   REPUBLIKA MALTA,
   KRALJEVINA NIZOZEMSKA,
   REPUBLIKA AVSTRIJA,
   REPUBLIKA POLJSKA,
   PORTUGALSKA REPUBLIKA,
   REPUBLIKA SLOVENIJA,
   SLOVAŠKA REPUBLIKA
   REPUBLIKA FINSKA,
   KRALJEVINA ŠVEDSKA,
   ZDRUŽENO KRALJESTVO VELIKA BRITANIJA IN SEVERNA IRSKA,
   v nadaljevanju „države članice“, ki jih zastopa Svet Evropske unije, in
   EVROPSKA SKUPNOST IN EVROPSKA SKUPNOST ZA ATOMSKO ENERGIJO,
   v nadaljevanju „Skupnosti“, ki ju zastopata Svet Evropske unije in Evropska komisija,
   na eni strani ter
   REPUBLIKA MOLDAVIJA
   na drugi strani SO SE –
   OB UPOŠTEVANJU PRISTOPA Češke, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji dne 1. maja 2004 –
   DOGOVORILI O NASLEDNJEM:
   Člen 1
   Češka, Estonija, Ciper, Latvija, Litva, Madžarska, Malta, Poljska, Slovenija in Slovaška so pogodbenice Sporazuma o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani ter Republiko Moldavijo na drugi strani, podpisanega v Bruslju 28. novembra 1994 (v nadaljevanju „Sporazuma“), in sprejmejo ter upoštevajo, na enak način kot druge države članice Skupnosti, besedila Sporazuma, skupnih izjav, izmenjav pisem in izjavo Republike Moldavije, priloženih sklepni listini, ki je bila podpisana istega dne, ter Protokola k Sporazumu z dne 15. maja 1997, ki je začel veljati 12. oktobra 2000.
   Člen 2
   Zaradi upoštevanja institucionalnega razvoja v Evropski uniji v zadnjem času se pogodbenice dogovorijo, da se po izteku Pogodbe o ustanovitvi Evropske skupnosti za premog in jeklo obstoječe določbe v Sporazumu, ki se sklicujejo na Evropsko skupnost za premog in jeklo, razumejo kot določbe, ki se sklicujejo na Evropsko skupnost, ki je prevzela vse pravice in obveznosti Evropske skupnosti za premog in jeklo.
   Člen 3
   Ta protokol je sestavni del Sporazuma.
   Člen 4
   1.   Ta protokol v skladu s svojimi postopki odobrijo Skupnosti, Svet Evropske unije v imenu držav članic in Republika Moldavija.
   2.   Pogodbenice se medsebojno obvestijo o dokončanju ustreznih postopkov iz prejšnjega odstavka. Listine o odobritvi se deponirajo pri Generalnem sekretariatu Sveta Evropske unije.
   Člen 5
   1.   Ta protokol začne veljati istega dne kot Pogodba o pristopu iz leta 2003, če so pred tem datumom deponirane vse listine o odobritvi tega protokola.
   2.   Če do tega datuma ne bi bile deponirane vse listine o odobritvi tega protokola, začne ta veljati prvi dan prvega meseca, ki sledi datumu deponiranja zadnje listine o odobritvi.
   3.   Če do 1. maja 2004 ne bi bile deponirane vse listine o odobritvi tega protokola, se ta uporablja začasno z veljavnostjo od 1. maja 2004.
   Člen 6
   Besedila Sporazuma, sklepne listine in vseh priloženih dokumentov ter Protokola k Sporazumu o partnerstvu in sodelovanju z dne 15. maja 1997 so sestavljena v češkem, estonskem, latvijskem, litovskem, madžarskem, malteškem, poljskem, slovaškem in slovenskem jeziku.
   Ta besedila so priložena (1) k temu protokolu in so enako verodostojna kot besedila v drugih jezikih, v katerih so sestavljeni Sporazum, sklepna listina in priloženi dokumenti ter Protokol k Sporazumu o partnerstvu in sodelovanju z dne 15. maja 1997.
   Člen 7
   Ta protokol je sestavljen v dveh izvodih v angleškem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, slovaškem, slovenskem, španskem, švedskem in moldavskem jeziku, pri čemer je vsako od teh besedil enako verodostojno.

      Hecho en Bruselas, el treinta de abril de dos mil cuatro.
      V Bruselu dne třicátého dubna dva tisíce čtyři.
      Udfærdiget i Bruxelles den tredivte april to tusind og fire.
      Geschehen zu Brüssel am dreißigsten April zweitausendundvier.
      Kahe tuhande neljanda aasta kolmekümnendal aprillil Brüsselis.
      Έγινε στις Βρυξέλλες, στις τριάντα Απριλίου δύο χιλιάδες τέσσερα.
      Done at Brussels on the thirtieth day of April in the year two thousand and four.
      Fait à Bruxelles, le trente avril deux mille quatre.
      Fatto a Bruxelles, addì trenta aprile duemilaquattro.
      Briselē, divi tūkstoši ceturtā gada trīsdesmitajā aprīlī.
      Priimta du tūkstančiai ketvirtų metų balandžio trisdešimtą dieną Briuselyje.
      Kelt Brüsszelben, a kétezer-negyedik év április havának tizenharmadik napján.
      Magħmul fi Brussel fit-tletin jum ta' April tas-sena elfejn u erbgħa.
      Gedaan te Brussel, de dertigste april tweeduizendvier.
      Sporządzono w Brukseli, dnia trzynastego kwietnia roku dwa tysiące czwartego.
      Feito em Bruxelas, em trinta de Abril de dois mil e quatro.
      V Bruseli tridsiateho apríla dvetisícštyri.
      V Bruslju, dne tridesetega aprila leta dva tisoč štiri.
      Tehty Brysselissä kolmantenakymmenentenä päivänä huhtikuuta vuonna kaksituhattaneljä.
      Som skedde i Bryssel den trettionde april tjugohundrafyra.
      Întocmit la Bruxelles în a treizecea zi a lunii aprilie în anul doua mii patru.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar
         Pentru Statele Membre

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar
         Pentru Comunitatile Europene

         Por la República de Moldova
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica di Moldova
         Moldovas Republikas vārdā
         Moldovos Respublikos vardu
         Moldova részéről
         Għar-Repubblika tal-Moldavja
         Voor de Republiek Moldavië
         W imieniu Republiki Mołdowy
         Pela República da Moldávia
         Za Moldavskú republiku
         Za Republiko Moldavijo
         Moldovan tasavallan puolesta
         På Republiken Moldaviens vägnar
         Pentru Republica Moldova

      (1)  Češka, estonska, latvijska, litovska, madžarska, malteška, poljska, slovaška in slovenska različica Sporazuma bodo pozneje objavljene v posebni izdaji Uradnega lista.


title: Sklep Sveta (SZVP) 2017/1427 z dne 4. avgusta 2017 o spremembi Sklepa (SZVP) 2015/1333 o omejevalnih ukrepih zaradi razmer v Libiji

text:
               5.8.2017

               SL

               Uradni list Evropske unije

               L 204/99

         SKLEP SVETA (SZVP) 2017/1427
   z dne 4. avgusta 2017
   o spremembi Sklepa (SZVP) 2015/1333 o omejevalnih ukrepih zaradi razmer v Libiji
   SVET EVROPSKE UNIJE JE —
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 31. julija 2015 sprejel Sklep (SZVP) 2015/1333 (1).

               (2)

               Varnostni svet Združenih narodov je 29. junija 2017 sprejel Resolucijo (RVSZN) 2362 (2017), s katero je uporabo ukrepov razširil na plovila, ki natovarjajo, prevažajo ali raztovarjajo nafto, vključno s surovo nafto in naftnimi derivati, ki je bila brez dovoljenja izvožena iz Libije ali se jo je poskušalo brez dovoljenja izvoziti iz Libije ter podrobneje opredelil uvrstitve na seznam.

               (3)

               Sklep (SZVP) 2015/1333 bi bilo zato treba ustrezno spremeniti —

         SPREJEL NASLEDNJI SKLEP:
   Člen 1
   Sklep (SZVP) 2015/1333 se spremeni:

               1.

               v členu 6 se odstavek 1 nadomesti z naslednjim:
               „1.   Države članice lahko v skladu z odstavki od 5 do 9 RVSZN 2146 (2014) in odstavkom 2 RVSZN 2362 (2017) na odprtem morju pregledujejo plovila s seznama in pri tem uporabljajo vse ukrepe, primerne specifičnim okoliščinam, ob polnem spoštovanju mednarodnega humanitarnega prava in mednarodnega prava o človekovih pravicah, kot je ustrezno, za izvedbo takšnih pregledov in primoranje plovila k ravnanju, potrebnem, da se nafta, vključno s surovo nafto in naftnimi derivati, s soglasjem libijske vlade in usklajeno z njo vrne v Libijo.“;

               2.

               člen 7 se spremeni:

                           (a)

                           odstavek 1 se nadomesti z naslednjim:
                           „1.   Država članica, ki je država zastave plovila s seznama, temu plovilu, če je bilo tako določeno, ko ga je odbor uvrstil na seznam, ukaže, da ne sme natovarjati, prevažati ali raztovarjati nafte, vključno s surovo nafto in naftnimi derivati, ki je bila brez dovoljenja kontaktne točke libijske vlade izvožena iz Libije, kakor je določeno v odstavku 3 RVSZN 2146 (2014).“;

                           (b)

                           odstavek 5 se nadomesti z naslednjim:
                           „5.   Prepovejo se finančne transakcije državljanov držav članic ali subjektov pod njihovo sodno pristojnostjo ali finančne transakcije z ozemelj držav članic v zvezi z nafto, vključno s surovo nafto in naftnimi derivati, ki je bila brez dovoljenja izvožena iz Libije s plovilom s seznama, če je bilo tako določeno, ko ga je odbor uvrstil na seznam.“;

               3.

               v členu 8 se odstavek 1 nadomesti z naslednjim:
               „1.   Države članice sprejmejo potrebne ukrepe, da preprečijo vstop na svoje ozemlje ali tranzit prek njega osebam, za katere velja omejitev potovanja in ki jih je določil Varnostni svet ali odbor v skladu z odstavkom 22 RVSZN 1970 (2011), odstavkom 23 RVSZN 1973 (2011), odstavkom 4 RVSZN 2174 (2014), odstavkom 11 RVSZN 2213 (2015) in odstavkom 11 RVSZN 2362(2017) ter so navedene na seznamu v Prilogi I.“;

               4.

               v členu 9 se odstavek 1 nadomesti z naslednjim:
               „1.   Zamrznejo se vsa sredstva, drugo finančno premoženje in gospodarski viri, ki so v lasti ali jih neposredno ali posredno nadzorujejo osebe in subjekti, za katere velja zamrznitev premoženja in jih je določil Varnostni svet ali odbor v skladu z odstavkom 22 RVSZN 1970 (2011), odstavkoma 19 in 23 RVSZN 1973 (2011), odstavkom 4 RVSZN 2174 (2014), odstavkom 11 RVSZN 2213 (2015) in odstavkom 11 RVSZN 2362(2017), kot so navedeni na seznamu v Prilogi III.“.

         Člen 2
   Ta sklep začne veljati dan po objavi v Uradnem listu Evropske unije.

      V Bruslju, 4. avgusta 2017

            Za Svet

            Predsednik

         M. MAASIKAS

      (1)  Sklep Sveta (SZVP) 2015/1333 z dne 31. julija 2015 o omejevalnih ukrepih zaradi razmer v Libiji in razveljavitvi Sklepa 2011/137/SZVP (UL L 206, 1.8.2015, str. 34).